**LIQUI MOLYn uusi vientijohtaja**

Salvatore Coniglio haluaa tehdä yrityksestä entistä kansainvälisemmän

**Heinäkuu 2018 – Saksalainen öljy- ja lisäaineasiantuntija LIQUI MOLY on saanut uuden vientijohtajan.** **Hän on 50-vuotias Salvatore Coniglio.** **Aiemmin hän on toiminut apulaisvientijohtajana.** **"Vahvistamme kansainvälistymistämme", hän ilmoittaa.**

Kotimarkkinoillaan Saksassa LIQUI MOLYlla on jo niin vahva asema, että lisäkasvulle ei ole paljon tilaa. Sen vuoksi vienti on yhä tärkeämpi osa liiketoimintaa ja vastaa nykyään huomattavasti yli puolesta liikevaihdosta. "Haluamme siirtää Saksan menestysreseptin muihin maihin", Salvatore Coniglio sanoo. Se tarkoittaa sitä, että kaikissa maissa aiotaan tarjota mahdollisimman laajaa tuotevalikoimaa. Tällä hetkellä yrityksen valikoimassa on noin 4000 tuotetta. Lisäksi tavoitteena on, että nykyiset yli 120 vientimaata saisivat uusia maita seurakseen.

Salvatore Coniglio tuli vuonna 2001 LIQUI MOLYn palvelukseen ja on toiminut jo yli kymmenen vuoden ajan apulaisvientijohtajana. Vientijohtajana hän seuraa toimitusjohtaja Ernst Prostia. Prost otti vientiosaston väliaikaisesti johtaakseen vuonna 2016.

"Salvatore Coniglio tuntee yrityksen läpikotaisin", toimitusjohtaja Ernst Prost sanoo. "Hänen avullaan LIQUI MOLYn kansainvälinen menestys voi jatkua ja yritys pärjätä kilpailussa suuria öljykonserneita vastaan."

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de